### SYDDANSK UNIVERSITET 17. april 2015

Det humanistiske fakultet GS

Referat af institutledermøde den 16. marts 2015.

Til stede var: dekanen, prodekanen, Steffen Nordahl Lund, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Jesper Carlsen var fraværende efter afbud.

Anne Gerdes deltog i behandlingen af punkt 1. Rune N. Jørgensen deltog i punkterne 1 og 2, Lone Laursen i behandlingen af punkt 2.

Ad 1. Godkendelse af referat af møde den 17. februar 2015.

Udsendes til skriftlig høring.

Ad 2. Orientering om HPC’en og Humaniora samt kompetenceudvikling i forhold udnyttelse af HPC’en.

Anne Gerdes orienterede om status, herunder forsinkelse af installering og idrifttagelse af HPC’en.

Der vil være tale om en årlig ansøgningsproces, hvor SDU’s centrale styregruppe tager stilling til indkomne ansøgninger. 2 humanistiske pilotprojekter (Eckhard Bick og Rocio Chongtay) bæres igennem første fase. Erfaringer hermed vil danne baggrund for støttetiltag i forhold til ansøgninger og behov for teknisk støtte. Det forventes, at der løbende vil være kursusaktiviteter via DeIC, der er etnationalt kompetencecenter, som skal sikre udbredelsen af eScience i Danmark og herudover kompetence- og supporttiltag dels centralt på SDU dels lokalt på humaniora. Hjemmesiden vil blandt andet indeholde ansøgningsformularer, vejledninger af forskellig art, kontaktpersoner m.m. Der forventes holdt workshops omkring brug af HPC’en, herunder også best practices.

Dekanen fandt det vigtigt, at man om muligt indtænker DigHumLab 2.0 i brugen af HPC’en og samtidig sikrer et tættere samarbejde mellem Forskningsinfrastrukturudvalget og HUM’s eScience-styregruppe.

Ad 3. Status for fra Forskerstøtteenheden.

Rune Nørgaard Jørgensen refererede til den udsendte statusrapport 2014 generelt d.v.s.

* opadgående kurve i antal ansøgninger,
* positiv kontakt til forskerne og positiv feedback på support,
* øget fokus på EU-ansøgninger,
* kompetenceudvikling inden for forskerstøtten (udover det økonomiske perspektiv også at kunne stille ”det gode spørgsmål” – have det store perspektiv),
* bekymring over underperformance i summen af bevillinger

og specifikt, d.v.s.

* positiv modtagelse af HUM SEED, men begrænset søgning,
* juniorforskerseminar
* ansøgningsskrivning (CUU)
* Marie Curie (MSCA)

Der blev fra institutlederkredsen givet udtryk for, at juniorforskerseminaret med fordel også kan udbredes til seniore forskere. Titlen på seminaret ændres fremadrettet.

Dekanen oplyste, at der som opfølgning på ansættelsessamtaler og inden for det første års ansættelse skal defineres elementer, der kan danne baggrund for ansøgning om projektmidler.

Lone L. Laursen orienterede om status fra MSCA IF ansøgningsprocessen 2014, indsendte projekters score, evaluering af processen og erfaringsdannelse der kan bidrage til at optimere dels genindsendelser, dels fremtidige ansøgninger. Det blev præciseret, at der er tale om rene bevillinger uden medfinansiering.

Ansøgningstermin 2015: 10. september 2015. Kandidater skal identificeres, være udefrakommende; kan være postdocs ansat mindre end 12 måneder før 10. september 2015. Herudover kan der være tale om optimerede genindsendelser, jf. ovenfor. Målet er 3 ansøgninger pr. institut.

Lone L. Laursen har efterfølgende udsendt vedlagte materiale om MSCA IF til institutlederkredsen.

Institutlederkredsen drøftede indsatsområder (elitemidler, ERC, Marie Curie og Sapere Aude). Der var enighed om, at der skal foretages en kortlægning af kandidaters mulighed for at søge relevante virkemidler, og hvornår det er hensigtsmæssigt.

Der blev præciseret, at det er vigtigt at sikre, at den fornødne information er tilgængelig for alle aktører, ligesom et tæt samarbejde mellem forskningsstøtteenheden og institutternes forskerstøttemedarbejdere er en nødvendighed, for at der ikke arbejdes i parallelle spor.

Ad 4. Nøgletal – handleplaner for uddannelsesområdet.

Prodekanen orienterede om Uddannelsesrådets (universitetsniveau) drøftelser af handleplaner og kritiske nøgletal (røde lamper). I ledelsens kriterier indgår følgende fem parametre: frafald, studietid, beskæftigelse, undervisning og forskningsdækning. Hvis tre ud af nævnte fem punkter eller forskningsdækningen er utilfredsstillende, eller hvis uddannelsen tre gange har de samme målepunkter som utilfredsstillende kan direktionen placere uddannelsen på en OBS-liste under skærpet tilsyn lukke for eller justere optag eller i yderste konsekvens indstille til bestyrelsen, at uddannelsen lukkes.

Institutlederkredsen drøftede muligheder, men også potentielle barrierer for at fjerne de røde lamper.

Ad 5. Fællesbiblioteker.

Institutlederkredsen drøftede på møde den 19. august en indstilling fra udvalget vedrørende fagbiblioteker. Der var enighed om at arbejde videre med sagen, og i den forbindelse drøfte en mulig indlemmelse af bogsamlinger i SDU-B.

Dekanen nedsatte et strategisk udvalg bestående af institutlederne for de odenseanske institutter. Udvalget skal fremkomme med indstilling om fremtidig placering af bogsamlinger, herunder mulig ombygning og udnyttelse af Ø10-zonen. Udvalget kan i sine overvejelser inddrage forhold, der kan begrunde særlige vilkår for enkelte fagmiljøer.

Bertil Dorch, SDU-B, deltager i institutledermødet den 21. april.

Ad 6. Forplejning ved interne eksaminer.

Steffen Nordahl Lund begrundede ønsket om genbehandling af den tidligere beslutning om, at underviserne selv sørger for kaffe og brød ved interne eksaminer om (oktober 2014).

Den tidligere beslutning, konsekvenserne heraf samt studiesekretariaternes konstante arbejdspres blev drøftet. Mads Funding blev bedt om at overveje en løsningsmodel, således at forplejning ved intern som ekstern censur har lige vilkår.

Ad 7. Nyt fra

Mads Funding orienterede om

afsluttet regnskab for 2014 samt budget- og rammeberegning 2015-2018 samt stigende arbejdsmængde i studiesekretariaterne.

Anne Jensen orienterede om

ph.d.-stipendier; direktionens besøg den 26. februar samt seminar for forskningsledere om forskningsledelse generelt.

Steffen Nordahl Lund orienterede om

campusprofilansættelser i Slagelse og forespurgte i forbindelse med den igangværende revision af studieordninger til ramme for max. antal eksaminer/pr. semester samt mundtligt forsvar på BA-uddannelsen. Steffen Nordahl Lund forhørte til forslag til SDU’s forskningsformidlingspris. Fristen er den 1. juni kl. 12. Institutlederkredsen drøfter forslag på møde den 21. april 2015.

Per Krogh Hansen orienterede om

ph.d.-stipendier, etablering af væksthus - Business Kolding - med henblik på indtænkning af entrepreneurskab i uddannelser; IT-Vest bevilling på 6 mio. kr. til IT-uddannelser (samarbejde mellem fakulteterne for henholdsvis naturvidenskab, humaniora og teknik).

Ad 8. Eventuelt.

Dekanen oplyste, at visionsseminaret er fastlagt til den 17. – 18. august 2015.

Snitflade mellem aktører (faglig vejleder, studievejleder, sekretær og studieleder) skal tydeliggøres.

Med venlig hilsen

Simon Møberg Torp

dekan